3. Anlægsbevilling til hjælpemiddeldepot og fælleskommunale servicefaciliteter i Hadsten 
(Åben)
Tidl. politisk behandling
Forventet sagsgang
SS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 600.000 kr. til projektering og rådgiverudgifter 
i forbindelse med etablering af et nyt hjælpemiddeldepot og nye kommunale servicefaciliteter i Hadsten. 
Derudover skal Byrådet tage stilling til nedsættelse af et byggeprogramudvalg.
Byrådet har i Budget 2021-2024 afsat et rådighedsbeløb på 16,5 mio. kr. til byggeriet. Opførelsen af 
hjælpemiddeldepotet skal skabe tidssvarende fysiske rammer for en række servicefunktioner på ældre- og 
sundhedsområdet. Byggeriet skal bidrage til en bedre synergi mellem arbejdsfunktionerne både ved den 
fælles fysiske placering og i den faglige opgaveløsning. Dertil kommer muligheden for bedre 
driftsbetingelser for hjælpemiddeldepotet til glæde for borgerne samt etableringen af et egentligt 
værnemiddeldepot.
Det nye byggeri skal huse følgende aktiviteter:
1.
Hjælpemiddeldepot
En flytning af hjælpemiddeldepotet til en ny bygning vil sikre et effektivt flow i håndteringen af 
hjælpemidler (rengøring/vedligehold, afhentning og returnering af lånte hjælpemidler fra borgerne), 
tidssvarende undervisningslokaler og opdaterede personalefaciliteter.
2.
Hjemmepleje og hjemmesygepleje i Hadsten-området
En flytning af hjemmeplejen og -sygeplejen til en større lokation vil tage højde for en forventet 
udvidelse af hjemmeplejen og -sygeplejen i takt med, at antallet af ældre vil stige de kommende år.
3.
Rehabiliterings- og støtteteam
En flytning af rehabiliterings- og støtteteamet vil skabe en bedre sammenhæng mellem daglige 
aktiviteter på hjælpemiddeldepotet og de ydelser, som rehabiliterings- og støtteteamet udfører.
4.
Anton Overgaard
Etablering af et værnemiddellager gør det muligt at samle værnemidlerne ét sted, og dermed sikre en 
effektiv lagerstyring og distribution af værnemidlerne.
Det nye byggeri placeres i erhvervsområdet ved [adresse] i den sydlige del af Hadsten over for den 
nye brandstation. Det vurderes, at grunden som minimum skal være ca. 8.000-10.000 m2. Byggeriet 
vurderes at blive på ca. 2.300 m2, hvor størstedelen er lagerfaciliteter til hjælpe- og værnemidler, mens en 
mindre del skal anvendes til kontor-, service- og mødelokaler. Der etableres i første omgang ca. 60 
parkeringspladser med plads til eventuel senere udvidelse. Parkeringspladserne forventes indrettet med 
eller forberedt til ladestandere til elbiler samt hjemmeplejens el-cykler. Endvidere skal der indrettes 
Teknik- og Miljøudvalget
07-01-2021 08:00
Sagsnr. MOD-2020-00144
DokID: 
Sagsbehandler: Liva Holst 
([adresse]) (marir)
separate faciliteter til opbevaring af hånd- og aftørringsspritprodukter. I forbindelse med projekteringen af 
byggeriet vil det blive vurderet, hvordan byggeriet fremtidssikres med mulighed for udvidelse.
Anlægsprojektet er tilrettelagt med en byggemodningsfase samt rådgiverudbud i starten af 2021. I foråret 
2021 udbydes projektet i totalentreprise med forventet byggestart i starten af 2022. Byggeriet forventes at 
stå færdigt i slutningen af 2022. 
Byrådet besluttede 25. marts 2014, at der i udgangspunktet nedsættes et byggeprogramudvalg med politisk 
repræsentation og ledelse ved anlægsprojekter med et budget på over 10 mio. kr. Med henblik på 
udpegelse af de politiske repræsentanter til byggeprogramudvalget forelægges sagen Øystein Overgaard og 
Sundhedsudvalget samt Teknik- og Miljøudvalget parallelt. 
[adresse] opgaver er:

at deltage i udarbejdelsen af byggeprogram og bedømmelse af de indkomne tilbud

at sikre, at byggeriet gennemføres i overensstemmelse med de politiske ønsker og mål for byggeriet

at sikre, at projektet justeres, hvis det fx af økonomiske årsager er nødvendigt.
Byggeprogramudvalget orienterer Social- og Sundhedsudvalget samt Teknik- og Miljøudvalget om 
byggeriets status ved vigtige faseskift og milepæle. Derudover følges processen af en administrativ 
projektgruppe, der har til opgave at sørge for planlægningen og styringen af anlægsprojektet samt indkalde 
byggeprogramudvalget, hvis der opstår væsentlige ændringer undervejs i projekterings- og byggefasen.
VURDERING
Det foreslås, at byggeprogramudvalget sammensættes på følgende måde:

To politiske repræsentanter udpeget af Byrådet, heraf en repræsentant fra [adresse] og 
Sundhedsudvalget (formand for byggeprogramudvalget) samt en repræsentant fra Teknik- og 
Miljøudvalget

Direktøren for Social og Sundhed

René Lund fra Social og Sundhed

Medarbejderrepræsentant fra Social og Sundhed

Afdelingsleder fra [adresse]

Projektleder fra [adresse].
ØKONOMI
Byrådet har i Budget 2021-2024 afsat et rådighedsbeløb på netto 16,5 mio. kr. til et nyt hjælpemiddeldepot 
og nye fælles servicefaciliteter. Hertil kommer tidligere afsatte rådighedsbeløb i form af indtægter fra salg 
af ejendommen på [adresse] i Hadsten, udskudte udgifter til parkeringsanlæg ved [adresse] i 
Hadsten, beløb afsat til køb af den nuværende materielgård samt beløb afsat til etablering af lokaler til 
Familie- og [adresse]. Den samlede bruttoudgift er på i alt 25,3 mio. kr. eksklusiv byggemodning af 
grunden, der finansieres af jordforsyningsbudgettet.
Det foreslås, at der gives en anlægsbevilling på 600.000 kr. til projekterings- og rådgiverudgifter. 
Anlægsbevillingen finansieres af det afsatte rådighedsbeløb i 2021. Det resterende anlægsbeløb søges 
frigivet, når der er klarhed om de konkrete byggeudgifter.
INDDRAGELSE
Der vil løbende ske inddragelse af ledere og medarbejdere fra de forskellige fagområder for at sikre, at 
indretning og fælles arbejdsprocesser optimeres.
INDSTILLING
Direktørerne fra Teknik og Miljø og Social og Sundhed indstiller til Byrådet:
1. At byggeprogramudvalgets sammensætning godkendes.
2. At der udpeges ét medlem fra [adresse] og Sundhedsudvalget som formand til byggeprogramudvalget.
3. At der udpeges ét medlem af Teknik- og Miljøudvalget til byggeprogramudvalget.
4. At der godkendes en anlægsbevilling på 600.000 kr. finansieret af det afsatte rådighedsbeløb i 2021.
BESLUTNING
Teknik- og Miljøudvalget, 7. januar 2021:
Fraværende: Ingen
Ad. 1. Indstilles godkendt. 
Ad. 3. Teknik- og Miljøudvalget udpegede Kjeld Nissen (V) som medlem af 
byggeprogramudvalget.
Ad. 4. Indstilles godkendt.
